b'\n_START_ARTICLE_\nPolice Ombudsman for Northern Ireland\n_START_PARAGRAPH_\nPolice Ombudsman for Northern Ireland er kontrollorganet for politistyrkene i Nord-Irland. Organet ble opprettet i november 2000._NEWLINE_I tillegg til Police Service of Northern Ireland har organet ogs\xc3\xa5 ansvar for \xc3\xa5 behandle klager mot Larne Harbour Police, Belfast Harbour Police, Belfast International Airport Police samt Ministry of Defence Polices enheter i Nord-Irland._NEWLINE_I februar 2006 annonserte Police Ombudsman at det var mottatt over 14\xc2\xa0000 klager, hvilket var et h\xc3\xb8yere antall enn de hadde forventet. Mer enn 4000 av de som klagde svarte p\xc3\xa5 sp\xc3\xb8rsm\xc3\xa5l om sin bakgrunn. Man fant at flertallet var protestanter, mens andelen katolikker som klagde var synkende. Dette antyder en endring fra det tidligere forholdet mellom politiet og de to religi\xc3\xb8se gruppene, og andelene avspeiler n\xc3\xa5 i st\xc3\xb8rre grad befolkningssammensetning i Nord-Irland. Man fant ogs\xc3\xa5 at hele 41\xc2\xa0% av de som klagde ikke st\xc3\xb8ttet noe politisk parti.'